Zagreb, 17. ožujka 2017.g.

Klasa: 340-03/17-02/59

Ur. br.: 311-39/08-17-01

**ZAPISNIK**

sa drugog sastanka Povjerenstva za usklađivanje voznih redova,

održanog 17. ožujka 2017.

**Povjerenstvo u sastavu:** Marko Došen i Vesna Komorčec (HGK-Komora Zagreb), Hrvoje Hećimović, Ivica Horvatinović (Zagrebačka županija),

**Ostali nazočni:** Željka Starčević (djelatnica na stručnom usavršavanju u Upravnom odjelu za promet i komunalnu infrastrukturu Zagrebačke županije)

Povjerenstvo je razmatralo opravdanost prigovora prijevoznika „Čazmatrans promet d.o.o“ na vozni red Ivček, Obrt~~a~~ za prijevoz.

Prigovor se odnosi na vozni red Kraljev Vrh – Igrišće okr. – Zaprešič:

Kako stoji:

* Predložena linija prijevoznika Ivček, Obrt za prijevoz: Kraljev Vrh – Igrišće okr. – Zaprešič ne odgovara Pravilniku o dozvolama za obavljanje linijskog prijevoza putnika (NN 114/15) članku 4. stavku 1. budući da nije deklarirana kao putnička, a u vezi članka 7. stavka 13. Pravilnika vozno vrijeme ne odgovara udaljenosti budući da je brzina u povratku između mjesta Jakovlje 1 Selnička i Jakovlje 2 Kalčićki 120 km/h - prevelika

Prvi dio prigovora odnosi se na izostavljenu riječ u ***napomeni voznog reda;*** u spomenutom voznom redu pod vrsta linije stoji: ***stalna*** s izostavljenom riječi ***putnička*.**

Povjerenstvo je usporedilo definicije ***linije***u Zakonu o prijevozu u cestovnom prometu (NN 82/13) čl. 33, s definicijom u Pravilniku o dozvolama za obavljanje linijskog prijevoza putnika (NN 114/15) čl. 4., te se ispostavilo da definicije nisu u koliziji.

Definicija linije, odnosno linijskog prijevoza sukladno Zakonu: - Javni linijski prijevoz putnika može se obavljati kao ***putnički*, *ekspresni* ili *direktni*** linijski prijevoz na međužupanijskim i županijskim linijama te kao *lokaln*i linijski prijevoz putnika.

Definicija sukladno Pravilniku: - Vozni red utvrđuje prijevoznik sukladno ovom Pravilniku i Pravilniku o određivanju daljinara i najmanjeg voznog vremena (NN 20/2014), na propisanom obrascu, pri čemu se vrsta linije upisuje kao *stalna* odnosno *sezonska* te ***direktna* ili *ekspresna* ili *putnička***.

Zbog različitog tumačenja definicije: vrsta linije Povjerenstvo se poziva na uputu: Postupak usklađivanja voznih redova u linijskom prijevozu putnika - pojašnjenje od (8.3.2016. Klasa: 340-04/16-02/85; Ur.br: 311-13/01-16-01) stručne službe Sektora za promet i veze.

U kojoj se navodi slijedeće:

„S obzirom na učestale upite ŽK/članova Povjerenstva vezano uz postupak usklađivanja kada je u predloženim voznim redovima od strane predlagača učinjena pogreška vezana uz pravopisne pogreške npr. naziva stajališta, sadašnjim propisima postupanje po navedenom nije propisano.

Međutim u prethodnim Poslovnicima o radu Povjerenstva pri HGK je bilo propisano, da se tijekom postupka usklađivanja mogu uvažiti ispravke formalne naravi, kao što su pravopisne pogreške, nepotpuni naziv mjesta i sl. te nema razloga da se u ovakvim situacijama postupa različito.“

Slijedom navedene upute, Povjerenstvo je odlučilo da prijevoznik Ivček obrt za prijevoz dopuni predmetni vozni red, pod vrsta linije stavi: stalna – putnička.

Drugi dio prigovora Čazmatransa odnosi se na brzinu koju vozilo treba postići između stajališta.

Navedeno je da bi vozilo trebalo brzinom od 120 km/h savladati razdaljinu između 2 stajališta, što je neosnovano, ako se usporedi razmak u kilometrima te najmanje vozno vrijeme s propisanim zaokruživanjima na najmanju vrijednost, kako je navedeno u Pravilniku o određivanju daljinara i najmanjeg voznog vremena (NN 20/2014).

U spomenutom Pravilniku se navodi: *Prilikom mjerenja najmanjeg vremena vožnje, prijevoznik je dužan pridržavati se propisa o sigurnosti prometa na cestama i prometnoj signalizaciji, regulaciji prometa, stanju kolnika, gustoći prometa i ostalim elementima koji utječu na brzinu i sigurnost vožnje.*

Također stoji *da se udaljenost mjeri autobusom ili osobnim automobilom u koji je ugrađen tahograf s pokazivačem prijeđene kilometraže. Te da, najmanje vrijeme vožnje utvrđuje se s dva ispravna kronometra.*

Povjerenstvo ne raspolaže navedenim instrumentima s kojima bi izračunali opravdanost ili neopravdanost prigovora, stoga se poziva na članak 4. stavak 8. Pravilniku o dozvolama za obavljanje linijskog prijevoza putnika: *Prijevoznik je odgovoran za točnost podataka upisanih u vozni red.*

Razmatranje drugog prigovora - prijevoznika Ivček, Obrt za prijevoz - odnosi se na dva vozna reda Presečki Grupe d.o.o. iz Krapine kako slijedi:

* Za predloženu županijsku liniju Kraljev Vrh – D. Bistra, utvrđeno je da na istoj imamo više zajedničkih stajališta, te nije poštovano zaštitno vozno vrijeme (20 min), sa postojećom županijskom linijom Zaprešić – Igrišće – Kraljev Vrh, dozvola br. C1 39, broj linije u upisniku 130. Nadalje prijevoznik smatra da se predloženim voznim redovima Kraljev Vrh – Donja Bistra, te Donja Bistra – Kraljev Vrh vozno vrijeme i prikazana kilometraža ne odgovaraju stvarnom stanju. Naime relacija Kraljev Vrh - Donja Bistra iznosi 12 km, a ne 16 km kako je navedeno u predloženim voznim redovima.

U prilogu ovog prigovora prijevoznik je dostavio vlastiti vozni red sa važećom dozvolom Zaprešić – Igrišće okr. – Kraljev Vrh, dozvola br. C1 39, broj linije u upisniku 130. te predložene vozne redove Presečki Grupe d.o.o. Krapina iz knjige voznih redova 2016./2017. pod brojem 29 i 30.

Usporedbom voznih redova koji su predmet usklađivanja te postojećeg voznog reda za koji je izdana dozvola, Povjerenstvo je utvrdilo da dio prigovora koji se odnosi na zajednička stajališta te na zaštićeno vrijeme od 20 minuta, je opravdan. Radi se o voznom redu broj 30 u knjizi voznih redova te na jednom stajalištu je zaštićeno vrijeme je 15 minuta umjesto propisanih 20 minuta. Spomenuti vozni red, neće biti moguće uskladiti, ukoliko se prijevoznici ne dogovore o **suglasnosti** koja je navedena u **Pravilniku čl. 8, stavak 3** koji glasi:

Iznimno od odredbe stavka 2. ovog članka vozni red za novu ili izmijenjenu županijsku liniju na kojoj se mijenja vrijeme polaska, koji u odnosu na vozni red postojeće linije ima dva ili više zajedničkih stajališta, a predloženi se polazak odnosno dolazak u najmanje jednom zajedničkom stajalištu nalazi unutar vremenskog razmaka propisanog u stavku 1. ovog članka, može se uskladiti ako podnositelj zahtjeva dobije suglasnost prijevoznika na postojećoj liniji.

Za vozni red za županijsku autobusnu liniju broj 29 u knjizi voznih redova, prijevoznika Presečki Grupa d.o.o. Krapina, Povjerenstvo traži očitovanje od prijevoznika o dužini relacije Kraljev Vrh – Donja Bistra, sukladno podnesenom prigovoru o neodgovarajućem itinereru.

Nakon dostavljene dopune voznog reda od prijevoznika Ivčeka obrt za prijevoz, te dostavljenog očitovanja, od prijevoznika Presečki Grupa, Povjerenstvo će donijeti odluke o usklađenim voznim redovima, te iste objaviti na web stranici HGK-Komore Zagreb

Odsjek za promet i veze,

Marko Došen

Zapisnik sastavila:

Vesna Komorčec, tajnik Povjerenstva